Greek Legal Document

Category: 258

Content:
37. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.28758/6236 της 26 Ιουλ. /5 Αυγ. 1978 (ΦΕΚ Β΄ 654) Περί προσθήκης μεταβατικής διατάξεως στον Κανονισμό «περί προϋποθέσεων παροχής κατοικίας και δανείων υπό του ΟΕΚ». 2.Κυρούμε την απόφαση που έλαβε το Διοικητικό Συμβούλιο του Αυτονόμου Οργανισμού Εργατικής Κατοικίας κατά τις συνεδριάσεις του αριθ. 26/4.4.78 και 27/6.4.78 και εγκρίνουμε να προστεθεί μεταβατική διάταξη στον Κανονισμό «περί προϋποθέσεων παροχής κατοικίας και δανείων υπό του ΟΕΚ», ως παρ. 4 του άρθρ. 35 αυτού, ως κατωτέρω: «Οι παραπηγματούχοι οι καθ’ οιονδήποτε τρόπον εγκατεστημένοι εις τα δημοτικά ή δημόσια γήπεδα τα εκχωρηθέντα ή μεταβιβασθέντα προς τον Ο.Ε.Κ. εις θέσιν Κουφόβουνο της περιοχής Ν. Ιωνίας Βόλου, εφόσον παραδίδουν ταύτα εις τον Ο.Ε.Κ. δι’ ανοικοδόμησιν εργατικών κατοικιών, δύνανται: α)ασχέτως του εάν κέκτηνται η μη την ιδιότητα του εργατ/λου, να επανεγκατασταθώσι κατ’ εξαίρεσιν εις τα ανοικοδομηθησόμενα παρά του Ο.Ε.Κ. διαμερίσματα ή κατοικίας, τη αιτήσει των προς το Δ.Σ. του Ο.Ε.Κ. και κατόπιν αποφάσεως αυτού και υπογραφής σχετικού συμφωνητικού, υφ’ όρους παρέχονται αύται προς τους εργαζομένους κληρούχους συμψηζομένης της αξίας των κτισμάτων των με την αξίαν του παραχωρηθησομένου διαμερίσματος ή κατοικίας. Η αξία των κτισμάτων αυτών κρίνεται παρά Επιτροπής αποτελουμένης παρά του Νομάρχου Μαγνησίας ως Προέδρου και παρ’ ενός μηχανικού του Ο.Ε.Κ. και ενός εκπροσώπου της Νομαρχίας Μαγνησίας. β)Εφ’ όσον πληρούν τας προϋποθέσεις τας καθοριζομένας υπό των διατάξεων του οικείου Κανονισμού του Ο.Ε.Κ. να λάβουν δάνειον αυτοστεγάσεως, τη αιτήσει των προς το Δ.Σ. του Ο.Ε.Κ. και κατόπιν αποφάσεως αυτού και υπογραφής σχετικού συμφωνητικού. Εις την περίπτωσιν ταύτην κατά την παράδοσιν του κτίσματος πληρώνεται εις τους δικαιούχους η αξία του, όπως θα καθορισθή παρά της προαναφερθείσης Επιτροπής. Ο Ο.Ε.Κ. υποχρεούται από της παραδόσεως του κτίσματος και εις πληρωμήν μηνιαίου μισθώματος, μέχρι της επανεγκαταστάσεως, κατά τας διατάξεις του Νόμ. 4511/1966». (Αντί για τις σελ. 68,845(α)-68,862) Σελ. 68,845(β) Τεύχος ΙΑ-8-Ι Σελ. 25 Οργανισμός Εργατικής Κατοικίας 15.Β.β.36-37